Väyrynen kirjoitti tänään Uuden Suomen blogissaan vaativansa selkeyttä Suomen ulkopoliittiseen linjaan. Väyrysen mukaan Suomen ulko- ja turvallisuuspolitiikan taustalla näyttäisi olevan salaliitto. Hän kirjoittaa, että on vaikea päästä perille siitä, ketkä uutta ulko- ja turvallisuuspoliittista linjaa hallitustasolla johtavat.



Soini vastaa Väyryselle, että Suomessa ei ole ulko- ja turvallisuuspoliittista salaliittoa.



– Punamultamiehet ovat laajemminkin nähneet pikku-ukkoja, Soini kirjoittaa.



Hän jatkaa, että presidentti johtaa ulkopolitiikkaa yhdessä valtioneuvoston kanssa. Soinin mielestä Suomessa näyttää olevan laajaa turhautumista ”vanhemmissa valtiomiehissä”.



– Väyrynen on oma itsensä. Aina oikeassa, Soini lopettaa.





